
Text rozhodnutia
Súd: Krajský súd Nitra Spisová značka: 19Sd/304/2012 Identifikačné číslo súdneho spisu: 4012201062 Dátum vydania rozhodnutia: 31. 07. 2013 Meno a priezvisko sudcu, VSÚ: JUDr. Viola Takáčová PhD. ECLI: ECLI:SK:KSNR:2013:4012201062.4 Uznesenie Krajský súd v Nitre v právnej veci navrhovateľa: Ing. E. B., X. X. XXXX/XX, I., proti odporkyni: Sociálna poisťovňa - ústredie v Bratislave, ul. 29. augusta 8, Bratislava, o starobný dôchodok, takto r o z h o d o l : Krajský súd konanie o opravnom prostriedku navrhovateľa proti rozhodnutiam č. XXX XXX XXXX X zo dňa 16. 10. 2012, č. XXX XXX XXXX X-I. zo dňa 28. 11. 2012, č. XXX XXX XXXX X-I. zo dňa 25. 06. 2013 a č. XXX XXX XXXX X-II. Zo dňa 25. 06. 2013 z a s t a v u j e . Žiaden z účastníkov konania nemá právo na náhradu trov konania. o d ô v o d n e n i e : Navrhovateľ podaním doručeným Krajskému súdu v Nitre dňa 10. 12. 2012 podal odvolanie proti rozhodnutiam odporkyne č. XXX XXX XXXX X zo dňa 16.10.2012, ktorým mu odporkyňa podľa § 65, § 274 a § 82 zákona č. 461/2003 Z. z. o sociálnom poistení v znení neskorších predpisov priznala starobný dôchodok v sume 209,60 eur mesačne s tým, že podľa § 82 zsp a v súlade s opatreniami Ministerstva práce, sociálnych vecí a rodiny Slovenskej republiky č. 404/2010 Z. z. od 01. 01. 2011 a č. 344/2011 Z. z. od 01. 01. 2012 zvýšila starobný dôchodok na výslednú sumu 220,50 eur mesačne. Súčasne podal odvolanie aj proti zmenovému rozhodnutiu odporkyne č. XXX XXX XXXX X-I. zo dňa 28. 11. 2012, ktorým odporkyňa zhodne ako v rozhodnutí zo dňa 16. 10. 2012 priznala navrhovateľovi starobný dôchodok, ale už od 05. 01. 2009 v sume 205,- eur mesačne s tým, že podľa § 82 zsp a v súlade s opatreniami Ministerstva práce, sociálnych vecí a rodiny Slovenskej republiky č. 413/2009 od 01. 01. 2010, č. 404/2010 Z. z. od 01. 01. 2011 a č. 344/2011 Z. z. od 01. 01. 2012 zvýšila starobný dôchodok na sumu 222,40 eur mesačne. Súčasťou súdneho prieskumu sa stalo aj rozhodnutie č. XXX XXX XXXX X-II. zo dňa 25. 06. 2013, ktorým odporkyňa zmenila svoje rozhodnutie č. XXX XXX XXXX zo dňa 05. 12. 2012. V priebehu súdneho konania o opravnom prostriedku navrhovateľa vo veci priznania starobného dôchodku od 05. 01. 2009 odporkyňa zrušila svoje rozhodnutie č. XXX XXX XXXX X zo dňa 16. 10. 2012 a zo dňa 28. 11. 2012, t. j. zrušila rozhodnutia o priznaní starobného dôchodku od 05. 01. 2010 a to rozhodnutím č. XXX XXX XXXX zo dňa 02. 07. 2013 z dôvodu, že bolo vydané nové rozhodnutie o priznaní starobného dôchodku č. XXX XXX XXXX X-I. zo dňa 25. 06. 2013. Navrhovateľ opravným prostriedkom doručeným Krajskému súdu v Nitre dňa 24. 07. 2013 napadol nesprávnosť rozhodnutia o priznaní a zvýšení starobného dôchodku rozhodnutím č. XXX XXX XXXX X-I. zo dňa 25. 06. 2013. Tento opravný prostriedok súd vylúčil na samostatné konanie, ktoré bude vedené na Krajskom súde v Nitre pod sp. zn. 19Sd/185/2013. Podľa § 250o Občianskeho súdneho poriadku, ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Skúmaním podmienok na konanie o novom opravnom prostriedku navrhovateľa proti novému rozhodnutiu odporkyne č. XXX XXX XXXX X-I. zo dňa 25. 06. 2013 podľa § 103 OSP súd dospel k záveru, že v danom prípade sa jedná o nové rozhodnutie, ktoré odporkyňa vydala po tom, čo rozhodnutím č. XXX XXX XXXX X zo dňa 02. 07. 2013 zrušila svoje rozhodnutia zo dňa 16. 10. 2012 a zo dňa 28. 11. 2012 o priznaní starobného dôchodku, t. j. vydala nové rozhodnutia , ktorými novo vyhovela žiadosti navrhovateľa o priznanie starobného dôchodku, súd zastavil konanie o opravných prostriedkoch proti už neexistujúcim rozhodnutiam z dôvodu, že boli zrušené. Ďalej z dôvodu, že súčasťou súdneho prieskumu sa stalo aj rozhodnutie č. XXX XXX XXXX X-II. zo dňa 25. 06. 2013 (navrhovateľovi doručené dňa 09. 07. 2013) , ktorým odporkyňa pozmenila svoje rozhodnutie z 05. 12. 2012, ako aj rozhodnutie č. XXX XXX XXXX X-I. zo dňa 25. 06. 2013, ktorým pozmenila svoje rozhodnutie z 28. 11. 2012 súd zastavil konanie aj o preskúmanie týchto rozhodnutí odporkyne. Pod sp. zn. 19Sd/185/2013 bude na Krajskom súde v Nitre prebiehať nové súdne konanie podľa tretej hlavy piatej časti Občianskeho súdneho poriadku o právnom nároku navrhovateľa na starobný dôchodok. O náhrade trov konania súd rozhodol podľa § 146 ods. 1, písm. c/ OSP tak, že žiaden z účastníkov konania nemá právo na náhradu trov konania, lebo žiadnemu z nich trovy konania nevznikli. Poučenie: Proti tomuto uzneseniu možno podať odvolanie do 15 dní od jeho doručenia na podpísanom súde v dvoch vyhotoveniach. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 205 ods. 1 OSP).

